22. 6. 91 De Europæiske Fællesskabers Tidende Nr. C 163/3 
II 
(Forberedende retsakter) 
KOMMISSIONEN 
Udkast til Rådets henstilling om fælles kriterier i forbindelse med sikring af tilstrækkelige 
ressourcer og ydelser i de sociale sikringsordninger 
(91/C 163/03) 
KOM(91) 161 endelig udg. 
(Forelagt af Kommissionen den 13. maj 1991) 
RÅDET FOR DE EUROPÆISKE FÆLLESSKABER — 
som henviser til Traktaten om Oprettelse af Det Euro­
pæiske Økonomiske Fællesskab, særlig artikel 235, 
som henviser til udkast til henstilling, forelagt af 
Kommissionen, 
som henviser til udtalelse fra Europa-Parlamentet, 
som henviser til udtalelse fra Det Økonomiske og 
Sociale Udvalg, og 
som tager følgende i betragtning: 
Styrkelsen af den sociale samhørighed i Fællesskabet 
nødvendiggør en større grad af solidaritet over for de 
dårligst bemidlede og mest udsatte personer; 
udviklingen i det seneste årti har vist, at stadig flere 
forskellige forhold bevirker, at der er større risiko for at 
blive social taber og at komme i en uholdbar social situa­
tion, især som følge af et samspil mellem dels udvik­
lingen på arbejdsmarkedet, herunder specielt den 
forøgede langtidsledighed, dels udviklingen i familie­
strukturerne, hvor specielt risikoen for at blive socialt 
isoleret er blevet større; 
det er nødvendigt, at de generelle udviklingspolitikker, 
som kan bidrage til at afhjælpe de konstaterede struktur­
betingede problemer, ledsages af specifikke, systematiske 
og sammenhængende integrationspolitikker; 
derfor bør bestræbelserne videreføres og landvindingerne 
på det socialpolitiske område konsolideres, og politikken 
på disse områder bør tilpasses de mange forskellige 
former, som den sociale marginalisering kan antage, og 
dette indebærer, at de forskellige former for nødvendig, 
øjeblikkelig hjælp ledsages af foranstaltninger, der klart tager sigte på økonomisk og social integration af de 
pågældende personer; 
personer, der kun har utilstrækkelige, uregelmæssige og 
usikre ressourcer til rådighed, er på grund heraf ude af 
stand til at tage rimelig del i det økonomiske og 
samfundsmæssige liv i den samfund, som de lever i, og 
de vil heller ikke med held kunne indgå i en økonomisk 
og social integrationsproces, og derfor er det vigtigt, at 
det som led i en samlet og sammenhængende politik til 
samfundsmæssig integrering af de dårligst bemidlede 
anerkendes, at de pågældende har ret til tilstrækkelige, 
stabile og forudsigelige ressourcer; 
Rådet og socialministrene, forsamlet i Rådet, vedtog den 
29. september 1989 en resolution om kampen for at 
undgå sociale tabere (1), hvori de understreger, at 
kampen for at undgå sociale tabere må betragtes som en 
væsentlig bestanddel af det indre markeds sociale dimen­
sion; 
i præamblen til Fællesskabspagten om arbejdstagernes 
grundlæggende arbejdsmarkedsmæssige og sociale rettig­
heder og i dens artikel 10 og 25 erklæres det højtideligt, 
at det er vigtigt at bekæmpe social udstødelse og i den 
henseende sikre de nødvendige resourcer. 
Kommissionen har taget dette grundlæggende aspekt af 
kampen for at undgå sociale tabere med i sit handlings­
program om gennemførelsen af Fællesskabspagten om 
arbejdstagernes grundlæggende arbejdsmarkedsmæssige 
og sociale rettigheder, og har i den forbindelse specielt 
lagt vægt på betydningen af et fællesskabsinitiativ, som i 
en solidarisk ånd skal gavne de dårligst stillede borgere i 
Fællesskabet, herunder de ældre, hvis situation for ofte 
ligner den, som de personer, der er udelukket fra 
arbejdsmarkedet, befinder sig i; 
O EFT nr. C 277 af 31. 10. 1989. 
Nr. C 163/4 De Europæiske Fællesskabers Tidende 22. 6. 91 
ved indførelse af garanterede indtægter og ydelser i de 
sociale sikringsordninger skal der tages hensyn til, at 
disse systemer er kendetegnet ved forskellige organisato­
riske og finansielle strukturer, og anerkendelsen af retten 
til garanterede indtægter skal vurderes i sammenhæng 
med den strategi for tilnærmelse af socialsikringspolitik-
kerne som forudset i det forannævnte aktionsprogram og 
tilskyndet af Rådet af socialministre den 29. september 
1989. 
Europa-Parlamentet har udtalt sig til fordel for indfø­
relsen af en garanteret minimumsindkomst i alle 
medlemsstater som et bidrag til reintegration af de 
fattigste borgere i samfundet (x). 
Det Økonomiske og Sociale Udvalg har ligeledes anbe­
falet indførelsen af en minimal genindslusningsindkomst, 
som både skal være sikkerhedsnet for de fattige og en 
nødvendig løftestang for deres genindslusning i sam­
fundet (2); 
de eneste foranstaltninger til gennemførelsen af disse 
mål, som Traktaten giver hjemmel til, er omhandlet i 
artikel 235 — 
HENSTILLER TIL MEDLEMSSTATERNE: 
A) at de som led i en samlet og sammenhængende 
indsats i kampen for at undgå sociale tabere aner­
kender borgerne en generel subjektiv ret til tilstræk­
kelige ressourcer og ydelser, og at de i konsekvens 
heraf, og i det omfang, det er nødvendigt, tilpasser 
deres socialsikringsordning i henhold til de principper 
og retningslinjer, der er anført i det følgende; 
B) at de gennemfører den praktiske anerkendelse af 
denne ret efter følgende generelle principper: 
1) Anerkendelse af en generel subjektiv og trangsbe­
stemt ret til ressourcer og ydelser. 
2) Enhver, der i overensstemmelse med de nationale 
bestemmelser og EF-bestemmelserne er bosid­
dende i medlemsstaten, skal kunne påberåbe sig 
denne ret. 
3) Enhver, der ikke råder over ressourcer, der 
mindst svarer til et fastsat garanteret beløb, skal 
kunne påberåbe sig denne ret, under forudsætning 
af, at vedkommende står til rådighed på arbejds­
markedet, for så vidt angår personer, der har nået 
den borgerlige myndighedsalder, og hvis alder, 
helbred og familiemæssige situation tillader den at 
udøve en professionel aktivitet. 
4) Retten til at modtage ressourcer og ydelser må 
ikke være tidsbegrænset, såfremt betingelserne for 
at nyde godt af denne ret stadig er opfyldt, 
(') EFT nr. C 262 af 10. 10. 1988. 
O EFT nr. C 221 af 28. 8. 1989. dog således at mulighederne for at nyde godt af 
denne ret konkret kan gøres tidsbegrænsede, men 
med mulighed for forlængelse. 
5) Denne form for bistand er et supplement til de 
almindelige sociale sikringsordninger. 
6) Anerkendelsen af denne ret skal følges op af 
foranstaltninger, som er nødvendige for de pågæl­
dendes økonomiske og sociale integration, 
herunder specielt den automatiske ret til sikring 
under sygdom samt modtagelse af information og 
juridisk bistand, navnlig inden for områderne 
bolig og uddannelse; 
C) at de forvalter denne ret efter følgende praktiske 
retningslinjer: 
1) — Størrelsen af de midler, der anslås at være 
tilstrækkelige til at dække de væsentlige behov 
ud over fødevarer, fastsættes i forhold til de 
generelle leveomkostninger og prisniveauet i 
den pågældende medlemsstat og afhængig af 
de forskellige typer husstande og deres stør­
relse 
— i givet fald fastsættes størrelsen af de supple­
rende beløb, der svarer til specifikke behov 
— ved fastsættelse af disse beløb indregnes 
forskellige relevante indekstal, navnlig den 
disponible gennemsnitsindkomst i medlems­
staten, statistikken over husholdningernes 
forbrug, eller den lovsikrede minimumsløn, 
hvis en sådan eksisterer 
— der opstilles metoder til regelmæssig regule­
ring af disse beløb på grundlag af de forskel­
lige indekstal, for at ydelserne til stadighed 
kan dække behovene. 
2) Til personer, hvis indtægter som enkeltperson 
eller som husstand betragtet ligger under det 
således fastsatte beløb, eventuelt forhøjet med de 
relevante supplerende beløb, ydes der en finansiel 
forskelsudligningsstøtte, således at de når op på 
dette beløb. 
3) Der træffes de nødvendige foranstaltninger for at 
undgå, at omfanget af den således ydede penge­
hjælp begrænses som følge af anvendelsen af 
gældende bestemmelser hvad angår skat, gælds­
forpligtelser og sygesikring. 
4) Der træffes enhver relevant foranstaltning, for at 
de pågældende kan tilbydes egnede sociale ledsa­
geforanstaltninger. 
22. 6. 91 De Europæiske Fællesskabers Tidende Nr. C 163/5 
5) Der vedtages bestemmelser for at give personer, 
der er i den erhvervsaktive alder og som har 
evnen til at arbejde, mulighed for at få beskæfti­
gelse eller mere varig beskæftigelse, eller mulighed 
for at deltage i uddannelsesforanstaltninger, der 
kan forberede deres indslusning eller genindslus­
ning på arbejdsmarkedet. 
6) Der træffes de nødvendige foranstaltninger, for at 
de dårligst bemidlede rent faktisk informeres om, 
at denne ret eksisterer; de administrative proce­
durer, omstændighederne i forbindelse med 
kontrol af de indtægter og de situationer, der 
berettiger til ydelserne, forenkles mest muligt; der 
sikres en enkel, hurtig og effektiv gratis klagead­
gang over for uafhængig tredjepart, der f.eks. kan 
være domstolene. 
D) at disse garanterede ressourcer og ydelser integreres i 
de sociale bistandsordninger; at enkelthederne i 
forbindelse med finansiering, forvaltning og ikraft­
trædelse fastlægges i overensstemmelse med national 
lovgivning og praksis. 
E) at de iværksætter de i denne henstilling omhandlede 
foranstaltninger gradvis, eventuelt afstemt efter al­
dersgrupper, over de næste fem år efter vedtagelsen; F) at de træffer passende foranstaltninger til at indsamle 
systematiske oplysninger om, hvorledes disse foran­
staltninger i realiteten kommer de pågældende 
befolkningsgrupper til gode, og til løbende at fore­
tage en metodisk vurdering af foranstaltningernes 
gennemførelse og virkninger. 
OG ANMODER MED HENBLIK HERPÅ KOMMIS­
SIONEN OM: 
1) i samarbejde med medlemsstaterne at stimulere og 
organisere en systematisk udveksling af oplysninger 
og erfaringer samt en løbende evaluering af de foran­
staltninger, der vedtages nationalt; 
2) senest tre år efter vedtagelsen af denne henstilling at 
forelægge Rådet, Europa-Parlamentet og Det 
Økonomiske og Sociale Udvalg en rapport, hvori den 
på grundlag af de oplysninger, som den modtager af 
medlemsstaterne, beskriver de fremskridt, der er 
gjort, og de vanskeligheder, som den er stødt på i 
forbindelse med gennemførelsen heraf.